 Dad ku sugan Tuulada Waalid Xoor iyo Degmada Geed Balaadh ayaa noo xaqiijiyay inay diyaaradaasi jirto oo ay habeen hore abaaro 4:00 habeenimo soo dhaaftay iyagoo sheegay inay xoolaha ka didisay islamarkaana ay hurdada ka toosisay,waxa ay sheegeen in diyaaradaasi oo joog hoose ku duulaysaa inay habeen hore u soo waydaaratay dhinaca Deegaamada Degmada Allaybaday oo Bari ka soo xiga tuulooyinkaasi ay noo sheegnay,dhinaca kale saraakiisha Itoobiyaanka ah ee diyaaradan baadi goobaya ayaa habeen hore soo gaadhay Magaalada Allaybaday iyagoo maamulka iyo dadka shacabka ah waydiinaya inay arkeen burburka diyaarad Hilicaptar ah oo nooca ciidamada ah oo ay saarnaayeen ciidan aanay tiradooda sheegin,waxa ay sheegeen inay aaminsan yihiin inay diyaaradaasi burburkeedu yaalo goob aan ka fogayn magaalada Allaybaday waxaana saacadihii u dambeeyay Degmada Allaybaday ku sii socda masuuliyiin ka tirsan Xukuumada Somaliland iyo Saraakiil ka tirsan Ciidanka Qaranka Somaliland si ay uga caawiyaan saraakiisha Itoobiya helista diyaaradaasi. 